সুনুয়ার জাতি
সুনুয়ার বা কোইঞ্চ ( নেপালি: सुनुवार/कोइँच  ; সুনুয়ার জাতি ) নেপাল, ভারতের কিছু অংশ ( পশ্চিমবঙ্গ এবং সিকিম ) এবং দক্ষিণ ভুটানে বসবাসকারী স্থানীয় কিরাটি উপজাতি। তারা সুনুয়ার ভাষায় কথা বলে। নেপালের ২০০১ সালের আদমশুমারি অনুসারে এই উপজাতির অন্তর্গত ১৭% লোক কিরান্ট ধর্ম অনুসরণ করে এবং মুন্ডুম (কিরান্টি) সংস্কৃতি অনুসরন করে। সুনুয়ারদের স্বতন্ত্র ভাষা, ধর্ম, সংস্কৃতি এবং সামাজিক রীতিনীতি রয়েছে। তারা নেপাল এবং হিমালয়ের পূর্ব অঞ্চলে বসবাস করে। তাদের বসতি প্রধানত মোলুং খোলা, লিখু খোলা এবং খিমতি খোলা (ইন্দো-আর্য ভাষায় খোলা কথার অর্থ 'নদী') অঞ্চলে কেন্দ্রীভূত। প্রশাসনিক বিভাগ অনুসারে, তারা নেপালের ওখালধুঙ্গা, রামেছাপ এবং দোলাখা জেলায় বাস করে।